### Beslutning

Godkendt.

Afbud: Ella Mathiasen, Sebastian Kristoffersen

### Sagsfremstilling

## Resume og sagens baggrund

Økonomiudvalget ønsker en orientering om [adresse] garantistillelser og et overblik over kommunens risikoeksponering.

I denne sag beskrives kommunens garantier og garantiprovision, og der opstilles tre nøgletal. Der er udarbejdet et notat som uddyber Kalundborg Kommunes garantistillelser. Dette er vedlagt sagen.

## Indstillinger

Direktøren indstiller, at orienteringen tages til efterretning.

## Behandling

Direktionen, Økonomiudvalget, Kommunalbestyrelsen.

## Sagsfremstilling

Kalundborg Kommuner har ved udgangen af 2024 stillet garantier for i alt 215 lån og for en samlet restgæld på 1,4 mia. kr. Derudover hæfter Kalundborg Kommune solidarisk for lån i bl.a. Udbetaling Danmark, ARGO I/S og Movia sammen med de øvrige deltagende kommuner. Disse hæftelser er ikke med i denne orientering.

De 215 lån er optaget af 36 forskellige låntagere, som kan opdeles i fem kategorier: Boligbyggeri, Fjernvarme og energi, Havne mv., Sanering samt Vand- og Spildevand. Det er samme kategorier, der anvendes i kommunens årsregnskaber.

Fordelingen af antal lån og garanteret restgæld på de fem kategorier kan ses i vedlagte bilag.

Summen af de garanterede lån er stigende fra at udgøre ca. 630 mio. kr. i 2015 til ca. 1.400 mio. kr. ved udgangen af 2024. Udviklingen fordelt på de fem kategorier hen over årene kan ses i bilaget.

*Garantiprovision sikrer markedsvilkår*Kalundborg Kommune begyndte at opkræve garantiprovision i 2018 og 2019. Der opkræves ca. 3,3 mio. kr. i 2025 på baggrund af restgælden af de garanterede lån ultimo 2024.

Det er et lovkrav, at der opkræves garantiprovision for garantier for forsyningsselskabers lån.

Garantiprovisionen skal sikre, at lånenes udgifter svarer til markedsvilkårene, så der ikke opstår ulovlig statsstøtte til selskaberne. Det vil sige, at udgiften for f.eks. forsyningsselskabet skal være den samme uanset om lånet optages i Kommunekredit med garantistillelse eller i et pengeinstitut uden garantistillelse.

Den garantiprovision som kommunen modtager kompenserer for den risiko det er at garantere for lånet. Med andre ord er garantiprovisionen en risikopræmie.

Der er ikke en fast regel for størrelsen på garantiprovisionen, men den skal fastsættes så det sikres, at lånet ikke bliver konkurrenceforvridende. I Kalundborg Kommune er det et eksternt revisionsfirma, der udarbejder kreditvurderingen af låntageren og det konkrete projekt.

Det er ikke lovpligtigt for kommuner at stille garanti for lånoptagelse.

*Nøgletal for garantistillelse og Nikolai Johnsen er altid et risikoelement ved garantistillelser. Var der ingen risiko ville en garanti være unødvendig.

Der er beregnet tre nøgletal, som hver især kan være med til at illustrere, hvor meget risiko Kalundborg Kommune har påtaget sig:

Det første nøgletal er en beregnet garantisats. Ultimo 2024 udgør den beregnede garantisats 0,53%.

Dette er et udtryk for en gennemsnitlig procentsats for kommunens garantistillelser for forsyningsselskaber, hvor der udarbejdes en kreditvurdering. De enkelte selskaber er kreditvurderet forskelligt og det er betalingsevnen som afgør, hvor meget der betales i garantiprovision.

Jo højere den beregnede garantisats er, jo højere er risikoen.

Det andet nøgletal er garantisum pr. indbygger. Ved udgangen af 2024 har Kalundborg Kommune garantier svarende til ca. 29.300 kr. pr. indbygger.

Det tredje og sidste nøgletal er garantisum i forhold til kassebeholdningen. Ultimo 2024 er garantistillelsen 14 gange kassebeholdningens størrelse.

Nøgletallet viser sammenhængen mellem garantistillerne og kommunens likviditet. Jo stærkere likviditet kommune har, jo lavere er nøgletallet og det betyder, at kommunen har bedre mulighed for at dække et eventuelt tab på en garanti.

I vedlagte bilag er nøgletallene uddybet.

## Økonomiske konsekvenser

Ingen bevillingsmæssige konsekvenser.

### Sagens forløb

11/08/2025 Direktionen
Anbefales.
20/08/2025 Økonomiudvalget
Anbefales.

Afbud: Sebastian Kristoffersen